alibayram/wikipedia-40-langs huggingface dataset:
بوهن

بوهن ، منطقه اثريه فى النوبه فى جنوب مصر ، على البر الغربى للنيل ، ناحية وادى حلفا. فيه بقايا معبد اتجدد ايام ملوك مصر حتشبسوت و تحوتمس التالت ، و بقايا معبد من الدوله الحديثه ، اتبنوا للالاهين حورس و مين-امون ، و حواليها جبانات من الاسره الاتناشر لغاية العصر المسيحى.

اثار مصر
النوبه
اسوان
بوليبيوس

پوليبيوس - باليونانى : Πολύβιος - ( اتولد ح. 203 ق م - اتوفى 120 ق م ) ، مؤرخ يونانى ، الف فى روما تحت رعاية اسرة اسكيبيو تاريخ عالم البحر المتوسط من سنة 220 لسنة 146 ق.م. المؤلف كان بيتكون من 40 كتاب ما وصلش منهم الا الخمس كتب الأولانيه و حتت من بقية الاجزاء.

مؤرخين
مؤرخين يونانيين
مواليد 203 ق م
وفيات 120 ق م
ياكوب بوركهات

ياكوب كريستوف بوركهارت ( 1818 - 1897 )، مؤرخ سويسرى ، من اهم اللى كتبوا عن التاريخ الحضارى ، و تاريخ عصر النهضه. اشهر مؤلفاته " حضارة عصر النهضة فى ايطاليا " ( 1860 ).

مصادر 

مواليد 1818
وفيات 1897
سويسريين
مؤرخين
مؤرخين سويسريين
اعضاء اكاديميا ناتسونالى دى لينتشى
جون لويس بوركهات

جون لويس بوركهات ( لوزان ، سويسرا ، 1784 - القاهرة ، مصر ، 1817 ) ، مستكشف و مستشرق سويسرى. اتولد فى لوزان و اتعلم فى كذا جامعه فى اوروبا. عمل رحلات استكشاف فى افريقيا لحساب الجمعيه الافريقيه فى لندن ، و كان اول اوروبى يزور اثار البتراء و من هناك مشى فى طريق الحج لغاية القاهره سنة 1812 ، و هو لابس هدوم تاجر مسلم و مسمى نفسه ابراهيم بن عبد الله. عمل رحلتين للنوبه و وصل لـ دنقله و عطبره ، و بعدين لـ سواكن و عدى البحر الاحمر على جده فى الجزيره العربيه و هناك عمل رحله خطره فى بلاد العرب ( 1814 - 1815 ) و زار مكه و المدينه. عمل كمان رحله لـ سينا و خليج العقبه ( 1816 ).اتوفى فى القاهره سنة 1817 و اتدفن فيها. من مؤلفاته " رحلات فى بلاد النوبه و السودان " ( 1819 ) ، و " رحلات فى سوريا و البلاد المقدسه " ( 1822 ) ، و " رحلات فى بلاد العرب " ( 1829 ).

مصادر 

مواليد 1784
وفيات 1817
مستكشفين سويسريين
مستشرقين سويسريين
مستكشفين و رحاله
متعلمين فى جامعة كامبريدج
بنها

بنها Banha، اتسمت كمان بنها العسل ، مدينه فى مصر و عاصمة محافظة القليوبيه فى القاهره الكبرى من سنة 1850 ، ع الجانب الشرقى لفرع دمياط. اسمها المصرى القديم بيرنيها. بتتلاقى فيها خطوط سكك حديد كتيره. اتقتل فيها عباس حلمى الاول سنة 1854.

شوف برده 
 شخصيات مصريه مشهوره

لينكات برانيه

= مصادر 

مدن مصريه
القليوبيه
بلاد مصريه اساميها فرعونيه
بنجابى

پنچابى ( ਪੰਜਾਬੀ;  ;  )، لغه من لغات المجموعه الهنديه-الاريه، من الفصيله الفرعيه للغات الهيندو-اوروبيه. البنجابى بيتكلموها فى منطة الپنجاب التاريخيه بين الهند و پاكستان دلوقتى و بيوصل عدد الناطقين بيها لحوالى 88,000,000 واحد و دا بيخليها اللغه رقم 11 على مستوى العالم فى عدد المتكلمين بيها. الپنجابى واحده من الـ22 لغه رسميه فى الهند و هى اكبر لغه فى عدد الناطقين بيها فى پاكستان (76,335,300 من اصل 172,900,000) و مع كده مالهاش اى صفه رسميه و الاوردو هو اللغه الرسميه بتاعة باكستان.

شوف كمان 
 جدول اللغات

لغات
الهند
باكيستان
بلبس

پلبس ( plebs)، اسم كان بيتقال عن عامة الشعب فى المدن الرومانيه القديمه للتفريق بين الناس العاديه و الفئه الممتازه من المواطنين. الپلبس كانو محرومين من الحقوق السياسيه و من المناصب العامه، و كافحوا عشان تبقى ليم حقوق و يتساوا بالفئه الممتازه لغاية ما نالوا مرادهم سنة 278 ق.م، و اتولى منهم ناس كل المناصب، فاتكونت طبقه جديده ممتازه منهم و خلوا صعب على غيرهم الانضمام ليهم، فقام صراع جديد مرير فى القرن الاول قبل الميلاد اتقوض بسببه النظام الجمهورى.

تاريخ
روما القديمه
بسماتيك الاول

بسماتيك الاول ( اتوفى 609 قبل الميلاد ) ، ملك مصر من سنة 663 لسنة 609 ق.م ، مؤسس الاسره السته و عشرين. بطل تحرير مصر من الاشوريين. استعان فى حربه بفرقتين يونانيتين . امتاز عصره بحركة احياء التقاليد الفنيه للدوله المصريه القديمه ، و بتشجيع التبادل التجارى مع اليونانيين فاتكونت فى مصر جاليه كبيره منهم عاشت فى مدن مقفوله عليهم.

حياته 

بسماتيك الاولانى كان أول فراعنة العيله السادسة والعشرون، واللى وحد مصر فى العام الثامن من حكمه  لما بعت أسطول قوى فى مارس 656 ق.م،لطيبه و أجبر" ملكة مصر" على اتخاذ ابنته نيتوكريس وريثة لها.

وتبدأ العيله 26 بالملك بسماتيك الاولانى ابن الملك نكاو الاول وتنتهى بالملك بسماتيك التالت، فاصبحت البلاد فى عهده مستقلة تماما بعد ما كانت على ايد تحت الحكم الأشورى، وخلص مصر من الأشوريين ومن الكوشيين، ونهض بالبلاد نهضة كبيره.

يرى "بيترى" أن اسم بسماتيك فى تركيبه هو من طراز اسم (شباكا) واللى يعنى القط البرى، ويعودلالأصل الكوشى، لكن هناك رأى مخالف يرى أنه له أصل ليبى ويعنى ابن الأسد، أما "فيدمان وشبيجلبرج" فيؤكد أن أصل التسمية مصرى خالص، و أن التفسير اللغوى للاسم هو "إنسان الإله تك"، و أن تك هو الإله المحلى للمكان اللى نشأت فيه دى العيله فى دلتا النيل وبالخصوص منطقة سايس.

من الظاهر أن بداية حكم الملك بسماتيك الاولانى كانت مليئة بالمصاعب والعقبات، و أن الأخبار التى تتكلم عنه كانت مفعمة ونفى على ايد مناهضيه و حوصر فى مستنقعات ساحل البحر المتوسط .

ويقول المؤرخ القديم أسترابون "من المحتمل أن بسماتيك تغلب على الأمراء الإقطاعيين فى موقعة أو موقعتين، غير أن أمراء الإقطاع كانو يأملون فى أنهم بعدها سيفيقون من هزيمتهم ويستردون سلطانهم المفقود، لكن الأحداث والواقع أظهرت لهم أنهم كانو مخدوعين.

ماكانش للملك بسماتيك عيله كبيرة على زى سابقيه من الملوك، لكن من المؤكد الفعلى بكل المواثيق أنه لم يتزوج اللا مرة واحدة بسلكن كان مخلص لأسرته الصغيرة، زوجته "محيتنوسخت" وابنته "نيتوكريس"وابنه "نيكاو" و هو الأمير اللى اتعرف باسم (نكاو التانى) وتربع على عرش مصر فى سنة 609 ق.م بعد وفاة أبيه الملك بيسماتيك الاولانى ولا يعرف عدد سنين حكمه بالتفصيل.

شوف كمان 
 بسماتيك التانى
 بسماتيك التالت

مصادر 

حكام مصر
فراعنة الاسره سته و عشرين
ادوارد براون

ادوارد براون ( 1862 - 1929 ) ، مستشرق انجليزى. نال شهره كبيره فى الدراسات الشرقيه و كان بيجيد الفارسى و العربى ، و اتعين استاذ ليهم فى جامعة كيمبردج. اتعلم الطب و سافر على الاستانه و اتعين استاذ فيها. اهم كتبه " التاريخ الأدبى لفارس " ( 4 اجزاء ) و " الطب عند العرب "

وفيات 1926
انجليز
مستشرقين
مستشرقين انجليز
متعلمين فى جامعة كامبريدج
السيد البدوى

أحمد بن علي بن يحيى البدوي الحسيني الفاسي (فاس 596 هـ/1199 م - طنطا 675 هـ/1276 م) إمام صوفي سني عربي ( فاس ، 1200 - طنطا ، 1276 ) اتلقب بـ الشيخ المعتقد الصالح ابو الفتيان ،وهو اتعرف بـ " ابو اللثامين السطوحى " لانه كان يلبس لثامين صيف و شتاء والنظرة منه برجل بمعنى لو نظر نظرة لرجل سيموت الرجل ، هذا ماعلمناه من أتباعه 
، ليه جامع مشهور فى فوه ليه طريقه معروفه بأسم الطريقه الاحمديه. ينتسب السيد البدوى للامام على بن أبى طالب ، و اتلقب بالبدوى لانه كا كالزوز بيتلثم على عادة بدو شمال افريقيا. اتولد فى فاس و سافر على مكه و العراق و زار الشيخ عبد القادر الكيلاني/الجيلاني و الرفاعى و ذهب الى مصر و وأقام فى مدينة طنطا ، و هناك اذدهرت طريقته و واتبعوة ناس كثر يلبسون العمم الحمراء و رمزهم علم احمر. مقامه فى طنطا و بيتعمله مولد كبير فى طنطا كل سنه.

مثل كبار صوفية مصر واوليائها مرمر اسماعيل ، ابراهيم الدسوقى و الشاطبى و المرسى ابو العباس و غيرهم ، عاش السيد البدوى فى عصر من أزهى العصور فى تاريخ مصر و هوه العصر المملوكى اللى سلاطينه كانوا بيشجعوا الصوفيه ، وحضر سقوط الدوله الايوبيه و بزوغ نجم الدوله المملوكيه فى سنه 1250 و عاصر معارك عسكريه كبيره زى معركة المنصوره و معركة عين جالوت ، و سلاطين كبار زى قطز و الظاهر بيبرس.

من وصاياه : " أشفق على اليتيم ، و اكس العريان ، و اطعم الجيعان ، و اكرم الغريب و الضيفان " و من اقواله : " الخلق السىء يفسد العمل الصالح ".

اقطاب الصوفيه الاربعه 
 السيد احمد الرفاعى
 السيد عبد القادر الجيلانى
 السيد احمد البدوى
 السيد ابراهيم القرشى الدسوقى

شوف كمان 
 صوفيه
 الطرق الصوفيه
 الادب الصوفى

فهرست

المراجع 
 ابن تغري: النجوم الزاهرة فى ملوك مصر و القاهرة، دار الكتب و الوثائق القومية، مرمر اسماعيل مركز تحقيق التراث، القاهرة 2005، ISBN 977-18-0373-5
 المقريزي : السلوك لمعرفة دول الملوك ، دار الكتب, القاهرة 1996.

صوفيه
سيد
سيد
سيد
سيد
مصر المملوكيه
شافعيه
الدوله الايوبيه
بابيه

البابيه (بالفارسى :بابی ها) ديانه بتضم عناصر صوفيه و غنوصيه و شيعيه ، اسسها فى ايران فى القرن التسعتاشر ميرزا على محمد الشيرازى اللى اعلن النبوه و سمى نفسه باب الدين. بتعترف البابيه بالاديان الابراهيميه التلاته ( اليهوديه و المسيحيه و الاسلام ). اتقتلت اعداد كبير من البابيين فى اصطدامات مع السلطات و اتقبض على الباب الشيرازي و اتعدم فى تبريز سنة 1850. عدد من البابيين راحوا استانبول و بعدين ادرنه و قبرص. فى سنة 1868 عملوا عكا مركز ليهم بزعامة بهاء الله مؤسس البهائيه.

شوف كمان 
 بهائيه
بابليون

بابليون ، من المرجح كانت مدينه قديمه فى مصر و عاصمتها التانيه فى ، موقعها كان على شط النيل الشرقى عند حى مصر القديمه دلوقتى. اتسمت فى العصر الفرعونى خرى-عحا يعنى ساحة القتال ، و كانت على الطريق اللى بيوصل من ممفيس ( منف ) لـ هليوبوليس. فى وقت الحروب الصليبيه الصليبيين كانوا بيسموا القاهره بابليون و سلطان مصر سلطان بابليون.

فيه كذا رأى تاريخى بالنسبه لبابليون ، ففيه بيعتبرو ان بابليون كانت مجرد اسم للحصن الرومانى المعروف بالاسم ده ( حصن بابليون ) ، لكن فيه مؤرخين بيقولو ان كان فيه مدينه حوالين الحصن اسمها بابليون و بيتزعم الرأى ده المؤرخ الفريد بتلر Alfred J. Butler اللى بيقول ان فى ايام الفراعنه كان فيه فى مكان مصر القديمه الحاليه مدينه مزدهره بيدل على وجودها وجود تماثيل مصريه فى المنطقه ، كان منها تمثال لابو الهول ، و فضل منها تماثيل فضلت فى مكانها لغاية زمن الخليفه الفاطمى الحاكم بأمر الله. و فى القرن الساتت قبل الميلاد البابليين اللى دخلو مصر عملو فى المكان ده معسكر حربى و بنو حصن على المرتفعات الصخريه ( المقطم ) اللى اتعرفت فى العصور الوسطى بإسم " الرصد ". من المعسكر ده انتشر اسم بابليون لغاية ما شمل المنطقه اللى جنبها و بقى اسم لمدينه كبيره بتمتد من شمال الرصد لغاية اطراف مدينة هليوپوليس ( عين شمس ). و لما الامبراطور الرومانى تراچان عاز انه يعزز قوته عند راس الدلتا ساب قلعة الفرس على الرصد و بنى قلعه على شط النيل ، و ده عشان يضمن وصول المايه للحاميه فى الحصن ، و عشان الحاميه تقدر عن طريق النيل تتصل بنواحى مصر ، و اتسمى الحصن ده حصن بابليون ( يعنى حصن مدينة بابليون ) او قلعة مصر ( قلعة خيمى ) اللى اتحرف ل " قصر الشمع " بعد ما اتبنت الفسطاط هناك. و بعد كده الاستعمال المحدود للاسم هو كمان اختفى و بقى مقصور على دير صغير عند بوابة الحصن الجنوبيه و اسمه " دير بابليون ".

ده بيأيد الرأى اللى بيقول ان فى العصر البيزنطى كان فيه فى مصر مدينتين مهمين هما اسكندريه و دى كانت العاصمه الاولى بسبب موقعها ع البحر المتوسط و اكمنها قريبه من الدوله البيزنطيه صاحبة السياده وقتها ، و المدينه التانيه كانت بابليون اللى كانت بتعتبر عاصمة مصر التانيه بسبب موقعها من راس الدلتا اللى كان بيديها قدره على مراقبة الوجهين القبلى و البحرى و الاشراف على النيل اللى بيسمح لها بالاتصال ببقية مصر ، و لإن موقعها مابين النيل ( مصدر المايه ) و جبل المقطم ( حد دفاعى ) كان المصريين بيختارو المنطقه دى كمقر للحكم زى ممفيس و هليوپليس اللى بابليون اتبنت بينهم.

بيقول جمال الدين الشيال ان ذكر المقريزى ان كان فيه هياكل و كنايس و اديره فى المنطقه بيأكد ان المنطقه كانت فيها بيوت و ناس كتيره لان بطبيعة الحال المبانى الدينيه بتتبنى فى الاماكن المآهوله مش فى الاماكن الفاضيه.

شوف كمان 
 حصن بابليون
 الفسطاط

سبب التسميه

مشاهير

شوف بارده 
 شخصيات مصريه مشهوره

مصادر

لينكات برانيه

مصادر 
 جمال الدين الشيال (استاذ التاريخ الاسلامي): تاريخ مصر الاسلامية ( جزئين )، دار المعارف، القاهرة 1966.
 المقريزى : المواعظ و الاعتبار بذكر الخطط والأثار، مطبعة الادب، القاهرة 1968.
 على مبارك ، الخطط التوفيقية الجديدة لمصر والقاهرة، المطبعه الاميريه ، بولاق 1306هـ
 Butler, Alfred J. Babylon of Egypt, Oxford 1914

العصر الرومانى
مدن مصريه
تاريخ مصر الرومانيه
مدن قديمه

en:Babylon (Egypt)
1767



مواليد 
 15 مارس - اندرو جاكسون رئيس امريكا السابع.
 11 يوليه - چون كوينسى ادامز رئيس امريكا الساتت.

وفيات

اهم احداث السنه

مصادر
1035



وفيات 
 12 فبراير - كانوت العظيم ملك الفايكينج.

اهم احداث السنه

مصادر
تمثال رودس

تمثال رودس كان تمثال كبير و قوى فى جزيرة رودس و من عجائب الدنيا السبعة, التمثال كان يمثل الألهة هيليوس اللى حرر جزيرة رودس من الملك المقدونى ديمتريوس الاول.

تاريخ 
تمثال رودس تم بنائه سنة 300 قبل الميلاد و تدمر أثر زلزال كبير سنة 224 قبل الميلاد.

لينكات برانيه

مصادر 

عجايب الدنيا السبعه
تماثيل
بودابيست
اعمال فنيه
فرسان

الفرسان او الخياله ، محاربين متدربين على القتال من فوق ضهور الحصنه بيتميزو بسرعة الحركه و القتال فى معركه مفتوحه و ارض مكشوفه. اتعرفت تنظيمات الفرسان العسكريه فى الجيش المصرى فى مصر القديمه و عرفها الاشوريين و الفرس.

فى العصور الوسطى أمهر الفرسان كانو فرسان مصر المملوكيه و فرسان اوروبا و فرسان المغول. المعارك اللى قامت فى العصور الوسطى بين الفرسان دول كانت بين أقوى فرسان فى العالم وقتها ، و استخدمت فيها تشكيلات و تكتيكات معقده و محتاجه لمهارات عاليه و تدريبات متواصله. الفرسان المغول كانو متفوقين فى استعمال النبال وهما على ضهور الحصنه. فرسان الاسبتاريه و فرسان المعبد و فرسان التيوتون كانو من اشهر فرسان اوروبا فى فترة الحروب الصليبيه. فرسان المماليك المصراويه سادو شرق و جنوب البحر المتوسط و غلبو فرسان المغول و فرسان اوروبا فى معارك كتيره و كانت من تكتيكاتهم الدوران حوالين فرسان العدو على شكل حلقه.

الفروسيه كانت بتعتبر فى عصورها من اصعب و اغلى فروع الجيش لإنها كانت بتحتاج حصنه مخصوصه مدربه و فرسان بيعرفو يسيطرو عليها وقت المعارك و هما فى نفس الوقت بيحاربو. الفارس كان كمان بيحتاج خدام يخدمه عشان يلبسه الدرع و يحضر له الحصان و يأكله.

بطبيعة الحال الفارس كان بيحتاج لمساحه واسعه حواليه عشان يقدر يتحرك و يناور ، و اخطر حاجه عليه كانت الدخول فى مساحات ضيقه زى مثل بين شجر لإن فى الظروف دى كان بيصعب عليه المناوره و النزول من على الحصان او ركوبه و ده كان بيدى النبالين و الرماحين الفرصه لاقتناصه. النبالين و الرماحيين كانو بيضايقو الفرسان و كانو فى العاده بينشنو على الحصنه عشان الفارس يبقى من غير حصان و بالتالى تضيع منه ميزته و عشان كده كان الفرسان الصليبيين بعد المعارك بيقتلو نبالة العدو من غير رحمه من غير ما يعتقو حد.

من جهه تانيه الحصنه كانت بتحتاج علف و اكل و عشان كده هجمات المغول فى المنطقه العربيه كانت فى العاده بتحصل وقت ما يكون فيه عشب فى الاراضى.

قلت اهمية الفرسان بظهور المشاه و المدفعيه وانتهت فى القرن الستاشر ، و بعد تطور اسلحة الحرب و ظهور الدبابات و العربيات المدرعه انتهى استخدام الفرسان فى الحروب.

علوم عسكريه
تاريخ
الفردوسى

ابو القاسم حسن بن علی توسی  اشتهر باسم فردوسى ( 932 - 1020 ) ، اشهر شعرا ايران ، مؤلف " الشاهنامه " ، الملحمه اللى سجل فيها امجاد ملوك فارس فى حوالى 60.000 بيت ، حرص الفردوسى على تجنب استخدام أى كلمات عربيه فى نصوصه. قسم منها تاريخى بيتكلم عن الدوله الساسانيه ، و فيها قسم شعبى خرافى بيختص بالفولكلور الفارسى. و خلص الفردوسى " الشاهنامه " ايام السلطان محمود الغزنوى ، و كان منتظر ياخد منحه كبيره منه على تأليفها ، فلما جت المنحه صغيره هجاه بميت بيت و هرب و لجأ لحاكم طبرستان ، فبعتله الغزنوى منحه كبيره لكن وصلته فى يوم تشييع جنازته. اترجمت " الشاهنامه " للغات كتيره جداً ، و بتعتبر من مفاخر الادب الفارسى و الثقافه الفارسيه. الفردوسى كتب كمان " يوسف و زليخه " فى 18.000 بيت شعرى.

مراجع 

فردوسى
فردوسى
فردوسى
مواليد 932
وفيات 1020
فرس
تمساح

التمساح هو حيوان زاحف تبع عيلة الكروكوديليدى (التمساحيات) (Crocodylidae). التمساح بيعيش فى المايه فى المناطقه المداريه فى افريقيا و اسيا و الامريكتين و اوستراليا. التماسيح بتعيش فى المايه الحلوه بتاعة الانهار و البحيرات و بياكل فى العاده الحيوانات الفقاريه زى السمك و الزواحف و الثدييات و ساعات كمان بياكل الحيوانات الغير فقاريه زى الرخويات و القشريات. التماسيح من الحيوانات القديمه على كوكب الارض و كانو عايشين مع الديناصورات اللى انقرضت من 65 مليون سنه اما التماسيح محصلهاش تطور كبير فى خلال الـ 200 مليون سنه اللى فاتو.

اصل الاسم 

التمساحالتمساح يئكل نفسة فى موسم التزاوج النيلى كان منتشر على طول نهر النيل فى مصر القديمه و كان بيسبب الرعب للفلاحين اللى حياتهم مرتبطه بالنيل فقدسوه عشان يتقو شره و سموه الاله سوبيك و صوروه على هيئة راجل راسه راس تمساح و مركز عبادته كان فى الفيوم. كلمة تمساح فى المصرى الحديث اصلها قبطى من تى - امساح ( ||) و تى هى اداة التعريف بتاعة المؤنث و امساح يعنى تمساح. كلمة امساح القبطيه تتبع اصلها لحد المصرى القديم (الهيروجليفى) ميسيح (MSH).

الصفات العامه 
التماسيح هى اكبر و اثقل الزواحف الموجوده حاليا . قديما كان يصل طول التمساح النيلى (Crocodilus niloticus) لـ تسعه متر اما الآن فطولها لا يتعدى الستة امتار غالبا . وهناك نوع اخر من التماسيح الصغيرة تلقب بالتماسيح الاقزام (Osteolaemus tetraspis) و يصل طولها الى 1.7 متر فقط .جميع التماسيح لها فك طويل قوي و يختلف فى الشكل و فى الخصائص على حسب نوع التمساح . جسم التمساح مفطى كاملا بحراشيف منظمة واحدة تلو التانيه و الحراشيف اللى على الظهر تكون اسمك و اقوى من جميع الحراشيف التى تغطي جسمه.
التماسيح عادة تعيش فى المناطق المداريه و التحت-مداريه و هنالك نوعان يعيشان خارج المناطق المدارية : التمساح الامريكانى يعيش فى الميسيسبى (Alligator mississippiensis) و النوع الاخر هو التمساح الصينى (Alligator sinensis).

عدد التماسيح فى العالم يتناقص بسرعه بسبب التمدد العمرانى الذي يحرمها من بيئتها الطبيعيه و بسبب عمليات الصيد المستمرة لأغراض متعددة ومنها الاستفادة من جلده فى صناعة الكثير من المنتجات.

البيولوجيا 

التماسيح بتفقس من بيض بيوصل طول البيضه الواحده ما بين 20 – 25 سم و بتكبر فى التلات او الاربع سنين الأولى من عمرها بمعدل 30 سم فى السنه الواحده، بعد كدا بيقل معدل النمو بس ممكن تتنيها تكبر و تكبر طول عمرها و لحد ما تموت.

التماسيح بتوصل لمرحلة البلوغ و هى عندها عشر سنين و لما يوصل طولها لمتر و نص. التماسيح اللى بتتربى فى الاسر ما بتعيش اطول من اربعين سنه بس الدراسات اللى اتعملت على التماسيح النيليه اللى عايشه على الطبيعه بينت ان عمرها ممكن يعدى الـ 100 سنه.

زواحف
غاز مضحك

الغاز المضحك (اكسيد النيتروس)، غاز مالهوش لون لكن طعمه و ريحته حلوين. و هو اكسيد النتروز N2O. استخدم كمخدر فى علاج السنان. استعماله بيسبب هستيريا الضحك. دكتور السنان هوراس ولز كان اول اللى استخدموا غاز الضحك كمخدر لخلع السنان سنة 1844.

طب اسنان
غازات
حاشد

حاشد ، قبايل عرب يمنيين بتعيش فى بلاد حاشد شرق صنعاء و منهم قبيلة يام اللى بتعيش فى وادى نجران و نواحيه.

عرب
قبايل
اليمن
1584



مواليد 

 فريدريك هندريك فان اورانيه

وفيات

اهم احداث السنه

مصادر
حسن الاسكندرانى

حسن الاسكندرانى ( حوالى 1790 - 1854 ) ، أمير بحر مصرى من أصل شركسى. ساهم فى بنا الاسطول البحرى المصرى فى بدايات القرن 19. اشترك فى معركة نوارين و مات فيها.

عسكريين مصريين
حضاره مينونيه

الحضارة المينونية فترة من الحضارة الايجية ، و هى حضارة كريت فى العصر البرونزى ( 3000 - 1200 ق.م )، اتسمت بده الاسم نسبةً لمينوس ملك كريت . تم اكتشاف اهم آثارها فى مدينة كنوسوس ، و هى عبارة عن بقايا قصر كبير له أودية و مخازن و حمامات ، و فيه تماثيل و رسومات مرسومة على جدرانة و نقوش ملونة تظهر مدى تقدم الفن ، و وجدت آثار مشابهة فى مدن تانيه شرق و جنوب الجزيرة.

مينونيه
مينونيه
اليونان
ابن ضال

الابن الضال ، زى ضربه المسيح عن رجوع المخطىء لصوابه و قبول الرب لتوبته. ملخص المثل ان ابن اخد من ابوه نصيبه من الميراث قبل ما يموت ابوه و بدده فى الفساد ، و انحط جداً فى حياته ، لكن فى الاخر " رجع لنفسه " و رجع لابوه تايب فغفر له ابوه. ( لوقا 15 ، 11-32 )

مسيحيه
انجيل لوقا
اتحاد الكنايس

اتحاد الكنايس (انجليزى: World Council of Churches (WCC); فرنساوى: Conseil œcuménique des Églises (COE او CŒE)) حركه إبتدتت لاتحاد الكنايس البروتستانتيه و بعدين بقت لكل المسيحيين. ابتدت فى انجلترا سنة 1844 و انشإت جمعية الشبان المسيحيين ، و جمعية الشابات المسيحيات لنشر الثقافه و العلم و الخلق الكويس بين الشباب المسيحى. و فى سنة 1908 اتأسس فى امريكا المجمع الفيدرالى للكنايس المسيحيه ، و بعدين انعقدت مؤتمرات دوليه ما اشتركش فيها الكاتوليك رسميا، لكن الكنيسه اهتمت بالحركه و عملت مجمع مسكونى سنة 1962 لمناقشة وسايل وحدة الكنيسه. فى مصر بيتعمل اسبوع صلا كل سنه عشان وحدة الكنيسه و بتتعمل خدمة صلا متحده فى كنايس كتيره.

مسيحيه
خليل مطران

خليل مطران ( بعلبك ،لبنان ، 1 يوليه 1872 - القاهرة ، مصر ، 1 يونيه 1949 ) ، شاعر لبنانى اتلقب بـ شاعر القطرين لإنه اتولد و نشأ فى لبنان و عاش معظم حياته فى مصر و اتوفى فيها. هرب من تعسف الحكم التركى على باريس و هناك اتأثر بالثقافه الفرنساويه و اتقن الفرنساوى و بعدين راح على مصر و اشتغل فى الصحافه.عاش فى عصر الشعرا المصريين احمد شوقى و حافظ ابراهيم ، لكن كان متحرر اكتر منهم من قوالب الشعر القديم. بيظهر تأثره بالثقافه الفرنساويه فى شعره القصصى. ترجم للمسرح المصرى مسرحيات عطيل و تاجر فينيسيا و ماكبث و هاملت لـ شيكسبير.

لبنانيين
شعرا لبنانيين
لبنانيين عاشو فى مصر
مواليد 1872
وفيات 1949
رفاعه الطهطاوى

رفاعه رافع الطهطاوى ( طهطا ، محافظة سوهاج ،15 اكتوبر 1801 - 27 يوليه 1873 ) مترجم مصرى كبير من عصر محمد على باشا و من رموز النهضه المصريه الحديثه و التنوير المصرى.

تخرج من الازهر ثم أرسل الي فرنسا سنة (1826) ليكون إمام لأول بعثه تعليميه مصريه.

تعلم الفرنسية و أطلع على الثقافه الاوروبيه المتحضره و التقدم العلمى و الاجتماعى فى فرنسا.

بعد عودته الي مصر عُين سنة (1842) مديراً لقلم الترجمه الذي انشأه محمد على ، و بعد ذالك اصبح ناظر لمدرسة الألسن *كلية الالسن حالياً*.

ترجم كتب جغرافيه و تاريخيه و علميه ، و لعب دور كبير فى إصدار جورنال " الوقائع المصرية ".

حرر مجلة " روضة المدارس " الذي اصدرها على مبارك وزير المعارف.

من مؤلفاته:

" تخليص الابريز فى تلخيص باريز " و الذي اظهر فيه انبهاره الكبير بالحضاره الفرنساويه.

و " مباهج الألباب المصريه فى مناهج الاداب العصريه ".

لينكات برانيه 
 اعلام و شخصيات مصريه 

مواليد 1801
وفيات 1873
كتاب مصريين
ليبراليين مصريين
تنويريين مصريين
ازهريين
مترجمين مصريين
سوهاجيين
ناس من طهطا
صحفيين مصريين
روضة المدارس

روضة المدارس ، مجله ادبيه علميه مصريه نص شهريه اصدرها على مبارك وزير المعارف فى مصر سنة 1870. اتولى تحريرها رفاعه الطهطاوى و ابنه على فهمى. كانت بتنشر مقالات تنويريه لتلاميذ المدارس المصريه و كانت بتتوزع عليهم ببلاش. كتب فيها كتاب و علما مصريين زى اسماعيل الفلكى و صالح مجدى و غيرهم. صدرت لمدة تمن سنين.

جرانيل و مجلات مصريه
رومانى تشيب

الرومانى تشيب (romani ćhib) هى لغة الغجر, و بتنتمى للمجموعه الهندو-اريه من الفصيله الفرعيه الهندو-ايرانيه اللى تبع عيلة اللغات الهندو-اوروبيه. الررومانى تشيب بتضم عدد كبير من اللهجات و ممكن ما يكونش بينهم فهم مشترك. بيوصل عدد اللى بيتكلموها لحوالى 2.5 مليون واحد. عايشين معظمهم فى وسط و شرق اوروبا.

شوف كمان 
 جدول اللغات

لغات
غجر
لاس فينتاس

لاس فينتاس ( Plaza de Toros de Las Ventas) هى حلبة لمصارعة التيران موجودة فى اسپانيا وهى تقضى 25 الف متفرج.
اتبنت سنة 1931 وبيعتبروها اهم حلبة مصارعو فى العالم.
وكل يوم فى مهرجانات لمصارعة التيران.

اسبانيا
مصارعة تيران
شمس

الشمس هى كوره ضخمه متوهجه موجوده فى نص النظام الشمسى و بتمد الارض بالطاقه بصورها المختلفه زى النور و الحراره.الشمس بتعتبر نجمه من ضمن 100 مليون نجمه موجوده فى مجره درب اللبانه.

تكوين 

الشمس بتتكون من غازات ليها صفات مخصوصه جدا و عشان كدا بيسميها العلما بتوع الفيزيا البلازما.بيلف حوالين الشمس 9 كواكب مع الاقمار بتاعتهم (من ضمنهم الارض و القمر بتاعها) و كمان بيلف حواليها عشرات الالاف من الكويكبات و تريليونات المذنبات.الشمس و كل الاجسام اللى بتلف حواليها دى بتقال عليهم النظام الشمسى.الارض بينها و بين الشمس 149,600,000 كيلو متر.

حجم 
نص قطر الشمس (المسافه من مركزالشمس لحد سطحها) بيساوى 695,500 كم تقريبا قد نص قطر الارض ب 109 مره.الشمس درجه حرارتها عاليه جدا ، سطح الشمس حرارته بتوصل لـ 5500 سيلزيوس او 5800 كيلفين و درجه حراره مركزها بتوصل لـ 15 مليون كيلفين.

طاقه 
الطاقه بتاعه الشمس دى جايه من التفاعلات النوويه اللى بتحصل فى قلبها، كل نواتين بتوع ذرتين هايدروجين بيتحدو مع بعض فى تفاعل نووى اندماجى و بيطلعو ذره هيليوم واحده.كتله ذره الهيليوم دى اقل بشويه من مجموع الكتلتين بتوع ذرتين الهايدروجين اللى دخلو فى التفاعل.الفرق فى الكتله بين ذرتين الهايدروجين و ذره الهيليوم بيتحول لطاقه اللى بتشع الحراره و النور و بتحفذ الذرات التانيه انها تندمج مع بعض بنفس الطريقه.
على مدى بلايين السنين كتله الشمس عماله تقل و حجمها عمال يصغر لانها بتستهلك نفسها بنفسها.

لينكات برانيه ه
 و كاله ناسا-الشمس

مصادر 

نجوم
درب اللبانه
كورة قدم

كورة القدم هى رياضه جماعيه بتتلعب بين فريقين كل فريق متكون من حداشر لاعب و بتعتبر من اكتر الرياضات اللى ليها شعبيه فى العالم كله.

اللعبه 
كورة القدم بيلعبوها فى ملعب شكله مستطيل متغطى بالحشيش الطبيعى او الصناعى ، الملعب بيبقا فيه جونين ، واحد فى كل ضلع صغير من اضلاع المستطيل.الهدف بتاع اللعيبه هو انهم يشوطو الكوره فى الجون بتاع الفريق الخصم. حارس المرمى (الجون) هو الوحيد اللى بيبقا من حقه يلمس الكوره بايديه او بدراعاته اما بقية الفريق فمن حقهم بس يلمسو الكوره برجليهم او براسهم و ممكن يستعملو صدرهم او بطنهم.الفريق الفايز هو اللى بيجيب اكبر عدد من الاجوان فى نهاية الماتش.اذا انتهى الماتش بين الفريقين و كانو جايبين نفس العدد من الاجوان او ولا واحد فيهم جاب اى جون ، الماتش بينتهى بالتعادل او بيديلهم الحكم وقت اضافى و لو النتيجه تنتها زى ما هى بيبتدو فى ضربات الجزاء الترجيحيه.

قوانين 
البلد اللى حطت قوانين لعبة كورة القدم الحديثه هى انجلترا سنة 1863 و الجهه اللى بتنظم لعبة كورة القدم على مستوى دولى هى الاتحاد الدولى لكورة القدم و المشهوره باسم الفيفا (FIFA و اللى هى اختصار للاسم بتاع الاتحاد بالفرنساوى Fédération Internationale de Football Association).

كاس العالم 
كاس العالم لكورة القدم هيا اكبر مسابقه دوليه بتنظمها الفيفا مره كل اربع سنين و اللى بيعتبر كمان اكبر حدث رياضى فى العالم كله من  عدد المتابعين ليه.

لينكات برانيه

مصادر
سنه ضوئيه

السنه الضوئيه هى وحدة قياس المسافات فى الفضاء الخارجى . السنه الضوئيه هى المسافه اللى ممكن يسافرها الضوء (النور) فى السنه و اكمن الضوء بيتحرك بسرعة 300,000 كم فى الثانيه فبالتالى السنه الضوئيه بتساوى (9,500,000,000,000) كيلومتر.

مصادره 
 وكالة ناسا

سنين
فلك
وحدات قياس
رياده

الرياده عمليه تربويه اجتماعيه مستمره فى المدرسه ، بتهدف لمساعدة التلميذ على التعرف على مشكلاته العلميه او الخلقيه او الصحيه او الاجتماعيه او النفسيه ، و مساعدته على حلها ، سواء كانت المشكلات شخصيه بتتعلق بالتلميذ نفسه ، او كفرد فى جماعه. اللى بيقوم بالعمليه التربويه دى هو رائد الفصل و هو مدرس للفصل بيتصف بصفات شخصيه مميزه.

تربيه و تعليم
فريدرك سافينى

فريدرك كارل فون سافينى - بالالمانى : Friedrich Carl von Savigny - ( فرانكفوت ام ماين ، 12 فبراير 1779 - برلين ، 25 اكتوبر 1861 ) ، فقيه و مؤرخ قانونى المانى. بيعتبر مؤسس المدرسه التاريخيه فى القانون -historical school of jurists - ، و من اهم القانونيين فى المانيا فى القرن 19. اشهر مؤلفاته "  تاريخ القانون الرومانى فى العصور الوسطى " - Geschichte des römischen Rechts im Mittelalter - فى 6 مجلدات صدرت ما بين سنة 1815 و سنة 1831.

المان
مؤرخين
مؤرخين المان
قانونيين
قانونيين المان
مواليد 1779
وفيات 1861
سليم سركيس

سليم سركيس ( بيروت ، 1869 - 1926 )، صحفى و اديب و مؤرخ لبنانى. حرر فى جورنال " لسان الحال " ، و فى سنة 1892 سافر على باريس و اصدر جورنال " كشف النقاب " ، و بعدين راح على لندن و اصدر جورنال " رجع الصدى ". رحل على مصر سنة 1894 و اصدر جورنال " المشير " اللى اغضب الحكومه العثمانيه و اصدر " مرآة الحسناء " سنة 1896. سافر امريكا و اصدر هناك جورنالين و بعدين رجع مصر سنة 1905 و اصدر مجله ادبيه اسمها " مجلة سركيس " ، و اشتغل محرر فى كذا جورنال فى مصر. له مؤلفات كتيره.

مسيحيين لبنانيين
صحفيين لبنانيين
كتاب لبنانيين
لبنانيين عاشو فى مصر
مواليد 1869
وفيات 1926
سلوك

السلوك كل حاجه بتصدر عن الكائن الحى زى النشاط العضلى او العقلى او الانفعالى او الاجتماعى ، بطريقه ظاهره او متخفيه، و بطريقه شعوريه او لاشعوريه. بتنقسم دوافع السلوك لدوافع اوليه فطريه و دوافع ثانويه مكتسبه اجتماعيه ، او دوافع شعوريه و دوافع لاشعوريه. * شوف كمان : سلوكيه.

سايكولوجيا
سلوكيه

السلوكيه فى السايكولوجيا ، نظريه عملها جون برودوس واطسون لتفسير السلوك بإعتباره استجابه للمثيرات او المنبهات الخارجيه. طبق على النظريه المنهج التجريبى بدقه و انكر الشعور و اللاشعور ، و اعتبر العمليات الذهنيه حركات جسميه فسيولوجيه ، و وجه انظار علما السايكولوجيا لأهمية دراسة السلوك دراسه موضوعيه ما بتقومش على التأمل او الاستبطان، و استبعدالافكار الغير سليمه و الاراء اللى مالهاش اساس اللى شابت العلم.

 شوف كمان : سلوك.

سايكولوجيا
البير سورل

البير سورل - بالفرنساوى : Albert Sorel -( هونفلور ، فرنسا ، 13 اغسطس 1842 - باريس ، 20 يونيه 1906 ) ، مؤرخ فرنساوى كبير ، حجه فى التاريخ الدبلوماسى. له مؤلفات كتيره قيمه من أهمها " اوروبا و الثوره الفرنسيه " اللى بيتكون من 8 مجلدات و صدر ما بين سنة 1896 و سنة 1904 ، و كتابه عن مونتسكيو ( 1887 ) ، و مدام ستال ( 1891 ). أخد جايزة اوزوريس من معهد فرنساالاكاديمى.

مصادر 

مواليد 1842
وفيات 1906
مؤرخين فرنساويين
سوفسطائيين

سوفسطائيين، معناها بالجريجى مموهين الحكمه. مجموعه من المفكرين اليونانيين قبل سقراط، ظهر اغلبهم فى القرن الرابع قبل الميلاد، و كانو بيعلمو الخطابه و فنون الجدل للشبان الطموحين . سقراط كان بيعاديهم و كمان افلاطون اتهمهم بنكران الحقيقه الموضوعيه و المبادئ الاخلاقيه ، لكن كتير منهم كان عندهم نزعه انسانيه و عالميه واضحه. اشهرهم بروتاجوراس و جورجياس و هيبياس و بروديكوس.

الاستعمال الحديث 
فى الاستعمال الحديث, سوفيزم , سوفيست , و سوفيسترى  هما مصطلحات تقلل من قيمة الناس اللى يقال عنهم هذا المصطلح, بسبب تأثير فلاسفه قدام كتير.

سوفيزم بتتاخد علا انها حوار شكله كويس بيستغل عشان يخدع حد. ممكن تكون منحوته عشان تبان منطقيه  بس فى نفس الوقت تكون غلط, او ممكن يكون بيستعمل كلام صعب او سطور معقده عشان يضحك ع الجمهور و يخلّيه يوافق, او ممكن يعجب تحيّزات الجمهور ومشاعرهم, و مش بالمنطق; مثال, تطليع شكوك ناحية واحد مؤكده, بدل التأكيد علا نفسه. هدف السوفيزم بيبقا فى العاده انه يخلّى الجمهور يصدق ان اللى بيكتب او اللى بيتكلم أذكا اكتر من اللى فعلن أذكا; مثال, إتهام واحد تانى بالسوفيزم عشان بيستعمل تكنيكات اقناع.

السوفيست  هو واحد بيستعمل السوفيزم, يعنى, شخص بيحاول يخدع الناس. السوفيستيين هيحاولو يقنعو الجمهور و مش هيهتمو كتير بإن جدلهم مش منطقى و مش حقيقى.

سوفيسترى  يعنى ان الواحد يعمل سوفيزم كتير اوى. الكلمة ممكن تتطبق علا نَص مخصوص او خطبه مليانه سوفى

دا فن اقناع اى حد بأى شى صح او غلط و علم استخدم السوفسطائيين زمان لتحقيق مكاسب ليهم لحد ما افلاطون حدد قواعد للفكر.
الطريقه سهله اوى المناقشه مع اى حد و استخدام مبررارته يعنى مثلن ( ايه يسطا مكلمتنيش ليه هوا انا مش مهم بالنسبه لك ؟) ، لازم تقول كلمه مش متوقعه عشان اللى بيكلمك ينطق كلام مفكرش او يقول اى مبرر تلقائى بس تكون انتا قبليها واخد فكره عن اليوم يعنى كان فين و راح فين كدا بطريقه مش مباشره و استخدام حدسك بس لازم يكون ردك ب الحجج بتاعته

فلسفه
سيخ

السيخيه دين توحيدى اسسه جورو ناناك (15 ابريل 1469 - 22 سبتمبر 1539) فى اقليم البنجاب فى الهند فى القرن الخمستاشر الميلادى ومعظم اتباعه بيعيشوا فى البنجاب وعددهم بيوصل لحوالى 23 مليون. السيخيه بتعتبر خامس اكبر دين منظم ومن اسرع الديانات انتشار فى العالم. بقم قوه محاربه من بدايات القرن 18 تحت قيادة رانجت سنج ، و دخلوا فى حروب اتعرفت باسم حروب السيخ (1845-1849) ضد الحكم البريطانى ، لكن بريطانيا غلبتهم وضمت البنجاب لممتلكاتها الهنديه.

ظهرت السيخية على ايد غورو ناناك اللى اتولد سنة 1469م ,, تعتبر السيخية ديانه توحيدية بتؤمن بالاله الواحد.

الجورو ناناك كان هندوسي واتولد فى بيئة مسلمة وكان شغال عند ناس مسلمين فتأثر بتعاليم الاسلام وخصوصا موضوع التوحيد وانه لقى فى الاسلام صفات كويسة على عكس الهندوسية زي موضوع الطبقية اللى فى الهندوسية على عكس الاسلام اللى بيساوي بين الغني والفقير

انشأ الجورو ناناك الديانة السيخية فيها دمج من الاسلام والهندوسية تحت شعار لا هندوس لا مسلمون وحط مبادئ للديانة بسيطة قبل موضوع الصلاة والصوم والحج , اهم المبادئ اللى حطها الغورو ناناك هى::-

 بذل الجهد فى العمل
 انكار الوحي وان بينور قلب الانسان بطريقته
 تحريم تصوير الاله فى صور وتماثيل
 الايمان بان الله واحد لا يوصف ولا يرى ولا يتجسد
 لا فرق بين تسمية الاله الواحد فى اللفظ مهما كانت البيئة او القبيلة اللى بتسمي الاله بلغتها
 الزهد
 الاحسان والبر
 التأمل الروحي

لقب جورو او (غورو) باللغة الهندية معناها (المعلم) ,,, فى السيخية 10 غورو اولهم الغورو ناناك مؤسس الديانة واخرهم الغورو جوفند سنج

النصوص المقدسة 
 الغورو جرانت صاحب ومعناها (الكتاب الاول) ,,اللى كتب الكتاب ده هو الغورو الخامس للسيخية (الغورو أرجان)
 داسم جرانت اللى كتبه الغورو العاشر (الغورو غوبند سنغ)

اعياد السيخ 
 عيد البيساكي
 عيد ميلاد الغورو ناناك
 عيد ميلاد الغورو غوباند سينج

سيخيه
سينما مصريه

السينما المصريه ، هى اقدم و اعرق و اكبر سينما فى منطقة الشرق الاوسط و على مستوى العالم بتعتبر سينما رائده ظهرت افلامها بعد ظهور السينما فى الغرب بفتره قصيره.

وصول السينما مصر 
اول عرض سينما تجارى فى العالم كان فى باريس فى ديسمبر 1895 ، و اول عرض فى مصر كان فى نوفمبر العام اللى بعد كده   1896 فى اسكندريه و بعدها فى القاهرة فى 28 يناير 1896 و بعدها كان العرض التالت فى بور سعيد سنة 1898. وفي سنه 1897 اتفتحت فى اسكندريه اول صالة سينما لـ الاخين لوميير. اول مناظر اتصورت بكاميرة سينما فى مصر كانت فى اسكندريه فى منطقه كان اسمها " ميدان القناصل " . كل الافلام اللى اتصورت فى مصر فى الفتره دى كانت افلام قصيره بتعرض مناظر. فى سنة 1917 انتجت شركة طليانيه - مصريه " فيلمين صامتين ، واحد اسمه " الشرف البدوى " و التانى كان اسمه " الأزهار القاتله " و ظهر محمد كريم فى الفيلمين و بكده بيعتبر اول ممثل سينما فى مصر.

السينما المصريه 

بعد ثورة 1919 اتعرضت فى مصر افلام اوروبيه صامته. و فى سنة 1926 اسست عزيزة امير شركة " ايزيس فيلم" و انتجت سنة 1927 اول فيلم ليها كان اسمه " ليلى " ، و بعدين فى سنة 1928 انتجت فيلم " زينب " و ده كان فيلم مبنى على روايه بنفس الاسم للاديب محمد حسين هيكل كاول روايه مصريه تتحول لفيلم سينمائى ، و اشتركت فيه الموسيقيه بهيجة حافظ و اللى بدورها انشأت شركة " فنار فيلم " ، و بعدها اسست اسيا داغر شركة " لوتس فيلم " و قدمت فيلم " غادة الصحراء ". و بعدها اسس الاخوان لاما شركة " كندور فيلم ". مابين سنة 1927 و سنة 1930 انتج فى مصر حوالى حداشر فيلم انتجتها الشركات دى و شركات غيرها ، و كان من اهم الافلام اللى انتجت فى الفتره دى فيلم " تحت ضؤ القمر " و ده كان اول فيلم مصرى ناطق استعملت فيه طريقة تسجيل الصوت على اسطوانات. و ظهر يوسف وهبى و اسس اول ستوديو فى القاهرة سنة 1931 ، و انتج فيلم مصرى ناطق اسمه " اولاد الذوات " اتحضر فى باريس. بعد كده اتوالت الافلام و كلها اتحضرت فى باريس زى فيلم " الورده البيضا " اللى قام ببطولته محمد عبد الوهاب ، و بيعتبر فيلم " دنانير " اللى قامت ببطولته ام كلثوم اول فيلم مصرى ناطق يتصور و يتحضر فى القاهره. ستوديو مصر اللى اسسه طلعت حرب و اللى قامت عليه شركة مصر للتمثيل و السينما ( اتفتحت سنة 1927 ) انتج فيلم " وداد " ، و من ساعتها ابتدا ستوديو مصر يلعب دو ايجابى كبير فى الانتاج السينمائى المصرى الرفيع. و اتقدمت السينما المصريه و اتعملت الاستديوهات الحديثه و ظهرت اجيال من الممثلين و المخرجين و المنتجين.

و اتفتح معهد السينما فى مصر بأقسامه المتخصصه فى فروع السينما المختلفه ، و بقت القاهره منطقة جذب للفنانين اللى بيدوروا عن الشهره من كل منطقة الشرق الاوسط. فى فترة ستينات القرن العشرين اتأممت صناعة السينما فى مصر و بقت تابعه للدوله وانتجت السينما المصريه افلام مهمة كتير فى الفتره دي وحققت دخل قومى للبلد ، لكن مع بداية السبعينيات انحسر دور الدوله و بقى الانتاج السينمائى بيعتمد على التمويل من القطاع الخاص وفضل الانتاج ضخم فى التمانينات لكن افلام مقاولات كتير ظهرت فى الفتره دي وقل شويه الانتاج فى التسعينيات. فى اول الالفينات رجعت السينما وزاد انتاجها و عدد الافلام اللى انتجتها السينما المصريه فى سنة 2008 كان 53 فيلم.

مهرجانات
 مهرجان الاسكندريه السينمائى الدولى
 مهرجان الجونه السينمائى
 مهرجان القاهره السينمائى
 مهرجان المركز الكاثوليكى للسينما
مهرجان شرم الشيخ السينمائى
مهرجان الاقصر للسينما الافريقيه
مهرجان جمعية الفيلم للسينما المصريه
مهرجان الاسماع بعديه السينمائى الدولى للافلام التسج بعديه والروائيه القصيره

لينكات خارجيه 
 افلام مصريه اونلاين

 
مصر
سينما
فن مصرى
فيزيا

الفيزيا (جايه من اليونانى فيزيس "φύσις" يعنى طبيعه) هو علم طبيعى مهم و اساسى و بيدرس الماده و الطاقه و العلاقه بينهم.بشكل اوسع شويه ممكن تعريف الفيزيا بانها تحليل للطبيعه بهدف فهم الطريقه اللى بيتصرف بيها العالم و الكون.

الفيزيا بتهتم بأسئلة مهمة واساسية عن الكون ونشأته وطبيعته. الفيزيا ما بتخرجش برة إطار من إتنين :

الاول : الإطار النظرى وشغلها بيكون انها تطور وتقترح نماذج ونظريات بتشرح بيها الملاحظات التجريبية عن طريق الرياضة.

التانى : الإطار التجريبى وشغلها بيكون وصف الظواهر الطبيعية فى ظروف مش قياسية ( مش بنتعرضلها فى الحياة اليومية ) مثلا زى : ازاى خواص المادى الكهربية بتتغير عند درجة حرارة صفر درجة مئوية.

فروع الفيزيا 
علوم الفيزيا بتنقسم تحت مجموعتين كبار هما :
 فيزيا كلاسيكية ( بتدرس الحركة والطاقة ).
 ميكانيكا
 حرارة
 ديناميكا حرارية
 كهربا ومغناطيسية
 الموجات

 فيزيا حديثة ( بتدرس التركيب الأساسى للعالم المادى و فيها نظرية النسبية لاينشتاين و فيزيا الكم )

 نظرية النسبية
 نسبيه خاصه
 نسبيه عامه
 الميكانيكا الكمية
 الديناميكا الكهربية الكمية او الكوانتم الكتروديناميك
 الديناميكا اللونية الكمية او الكوانتم كروموديناميك
 النوذج الأساسى
 فيزيا الجزيئات
 الفيزياء الذرية والجزيئية والبصرية
 فيزيا نووية
 فيزيا المادة المكثفة (الموائع)
 الميكانيكا الاحصائية الكمية
 فيزيا البلازما
 الجاذبية الكمية
 نظرية الاوتار
 نظرية الحقل الكمى
 الكترونيات

 وفى علوم فيزيائية ظهرت بتطور الفيزيا الحديثة
 فيزيا الفلك
 علم الكون ( كوزمولوجى )

تاريخ 
بدأ علم الفيزيا بالفيزيا الكلاسيكية ودلوقتى بقت فيزيا كلاسيكية و حديثة. وللتميز بينهم , تاريخ الفيزيا الكلاسيكية بيتمد من حوالى 400 سنة على ايد علما زى نيوتن و جاليليو فى مجال الميكانيكا , و امبير وفاراداى وماكسويل و اورستد قبل 150 سنة فى مجال الكهربية والمغناطيسية والفيزيا دى بتدرس الأجسام الكبيرة و نتايجها مش بتنطبق على الأجسام الصغيرة جدا.

اما الفيزيا الحديثة ابتدت فى القرن العشرين على 3 مراحل الأولى فى 1905 . كان نموذج اينشتاين الرائع الى صور ان الضوء   فوتون, وبعديها بشهور قليلة نظريته النسبية الى بتوصف الأجسام وهى بتتحرك بسرعة النور , ويجى الانجاز التالت سنة 1910 اكتشف رزر فورد نواه الذرة , كل دا شجع علما نظرية الكم دبرولى وهايزنبج وشرودنجر وديراك و غيرهم , و لسة الإكتشافات العظيمة فى الفيزيا لحد دلوقتى.
بلطيم

بلطيم هى مدينه مصريه و مصيف  و هى عاصمة مركز البرلس  وهو واحد من المراكز الاداريه اللى فى محافظة كفر الشيخ فى شمال مصر.بلطيم المدينة حاجة ومصيف بلطيم مدينة تانية وبعيدة عنها ب5 كيلومتر ومصيف بلطيم فيها شط جميل بيطل على البحر المتوسط و من اهم المعالم التانيه محمية البرلس الطبيعيه اللى مساحتها 460 كم2 و بعدى بالمدينه الطريق الدولى الساحلى.

شواطئ مصيف بلطيم 
 شاطئ الفنار
 شاطئ النرجس
 شاطئ الزهراء
 شاطئ الشراع
 شاطئ السلام
 شاطئ الامل
 شاطئ الفيروز

فنادق 
 فندق كليوباترا السياحي
 فندق ميدان الزهراء الجديد
 فندق القوات المسلحة

سبب التسميه

مشاهير

شوف كمان 
 شخصيات مصريه مشهوره

مصادر

لينكات برانيه 
 
 بلطيم على سايت محافظة كفر الشيخ 

مدن محافظه كفر الشيخ
مدن مصريه
مراكز مصر
محافظه كفر الشيخ
امريكا اللاتينيه

امريكا اللاتينيه هى منطقه موجوده فى الامريكتين و بتتميز بان شعوبها بتتكلم لغات رومانسيه زى الاسبانى و البورتغالى و بنسبه اقل الفرنساوى.امريكا اللاتينيه بتضم امريكا الجنوبيه كلها بالاضافه لاغلب بلاد امريكا الوسطى و الميكسيك.السكان الاصليين بيتكلمو لغات تانيه مش من اصول رومانسيه و عشان كدا المصطلح بتاع امريكا اللاتينيه مش بيتفق على دقته كل الناس. كمان فى مناطق زى كوبيك فى كندا بتتكلم فرنساوى (لغه رومانسيه) بس عمرها ما بتتحسب مع امريكا اللاتينيه.
مساحة امريكا اللاتينيه 21,069,501 كم2 و عدد سكانها فى 2008 وصل لـ 569 مليون.

شوف كمان 
 الاتحاد اللاتينى

مناطق العالم
1614



وفيات 
 7 ابريل - الجريكو فنان اسبانى.

اهم احداث السنه

مصادر
1780

1780 كانت سنه كبيسه.

مواليد 
 29 اغسطس - جان اوجاست دومينيك اينجريس

وفيات

احداث 
تأسيس الاكاديميه الامريكانيه للفنون و العلوم كان يوم 4 مايو سنة 1780.

لينكات برانيه

مصادر
تقويم بهائى

التقويم البهائى (النتيجه البهائيه) هو تقويم شمسى بيستعمله البهائيين و فيه بتكون السنه الكبيسه متكونه من 366 يوم و السنه البسيطه من 365 يوم.السنه البهائيه متقسمه لتسعتاشر (19) شهر و كل شهر فيه تسعتاشر (19) يوم (361 يوم) بالاضافه لـ 4 او خمس تـ ايام فى اخر كل سنه بيتسمو ايام الهاء و فيهم بيحتفل البهائيين بوحدانية الاله و بيتبادلو فيهم الهدايا.
السنه البهائيه بتبتدى فى يوم الناوروز (الاعتدال الربيعى )( يوم 20 او 21 مارس) و بيبتدى التقويم من سنة 1844 و دى هى السنه اللى اعلن فيها الباب عن نبوته فى شيراز (ايران).
و بكدا بيكون اول يوم فى اول سنه بهائيه هو يوم 21 مارس 1844 و سنة 2009 بتقابل سنة 166 فى التقويم البهائى.

الشهور البهائيه

ايام الاسبوع 
الاسبوع البهائى متكون من سبع ايام و اول يوم فى الاسبوع هو يوم السبت و يوم الراحه بيبقا يوم الجمعه.

شوف كمان

شوف كمان 
تقويم جريجورى
 تقويم قبطى
 تقويم هجرى
 تقويم سريانى
 تقويم عبرى
تقويم ايرانى

تقاويم
بهائيه
1224



مواليد 
 القديس كينجا من بولندا

وفيات

اهم احداث السنه

مصادر
ابراهيم الابيض

ابراهيم الابيض هوه فيلم مصري من انتاج سنه 2009 من بطولة محمود عبد العزيز و احمد السقا و هند صبرى و عمرو واكد. سيناريو عباس ابو الحسن و اخراج مروان حامد و الفيلم من انتاج شركة جود نيوز و بتدور احداثه عن العشوائيات و البلطجية و مشاكلها فى اطار اكشن تشويقي.

الطقم الفني 

اخراج مروان حامد
 
انتاج جود نيوز فور فيلمز

الكاتب عباس ابو الحسن

بطولة:
 محمود عبد العزيز
 احمد السقا
 عمرو واكد
 هند صبرى

موسيقى هشام نزيه

انتاج يونيه 2009

لينكات برانيه 
 السينيما

افلام مصريه
افلام 2009
افلام باللغه المصريه
خاطر الاعمى قفة عيون



المثل 
خاطر الاعمى قفة عيون

معنى المثل 

يعنى اللى بيجى فى تفكير الاعمى الحاجه اللى بيفقدها. بمعنى ان الانسان اللى بيفتقد حاجه و نفسه فيها بيفكر فيها طول الوقت.

قصه المثل 
مش معروف

امثال مشابهه 
الجعان يحلم بسوق العيش

امثال شعبيه
امثال شعبيه حرف خ
خالى خال العدا



المثل 
خالى خال العدا خالى كل الشحام و اللحام و اندار على حالى

نوع المثل 
ظلم القرايب

معنى المثل 

يعنى اقول خالى و هو خال الاعادى مش خالى لانه عاملنى معاملة عدوينه فأكل شحمى و لحمى و بعدين راح بعد كده على اللى اتبقى لى و خده كمان لنفسه. زى بيتضرب للقريب اللى بينهب فلوس و حاجة قرايبه.

قصه المثل 
مش معروف

امثال مشابهه 
 القرايب عقارب والقرايب هما اللى بينهم صلة قرابه الخال والعم والعقارب جمع عقرب.

امثال مضاده 
 الخال والد بمعنى ان الخال فى بيته هو الوالد و هو الاب.

امثال شعبيه
امثال شعبيه حرف خ
خدتك عواز



المثل 
خدتك عواز خدتك لواز خدتك اكيد العواذل كدت انا روحى

نوع المثل 
الاتكال علا حد مساعدته مضره

معنا المثل 
يعنى استعنت بيك ضد العدوين ، اعوز و الوذ بيك ، فطلعت عون ليهم ضدى ، و كنت عايز اكيد بيك العذال فكدت نفسى بيك.

قصه المثل 
مش معروف

امثال مشابهه 
 جبتك يا عبد معين تعينى لقيتك يا عبد معين عايز تتعان.

امثال شعبيه
امثال شعبيه حرف خ
خروبة دم



المثل 
خروبة دم و لا قنطار صحابه

نوع المثل 
تفضيل القرايب

معنى المثل 
الخروبه وزن. و المقصود بالدم هنا هو القرابه. و المعنى ان القربه و لو بعيده احسن من الصحابيه و لو كتيره و قريبه. يعنى للقرابه معزه مش موجوده فى الصحابيه.

قصه المثل 
مش معروف

امثال شعبيه
امثال شعبيه حرف خ
خزانه من غير باب



المثل 
خزانه من غير باب و يقولوا يا الله اكفينا شر الحساد

نوع المثل 
التباهى و الانعره ع الفاضى

معنى المثل 
الخزانه بفتح ال خ هى الاوده الصغيره عند الريفيين. يعنى دول ما حيليتهومش غير اوده مالهاش باب و بالرغم من كده بيتعوذوا من شر الحاسدين عشان يتباهوا. بيتضرب فى اللى بيتباهى بالحاجه الحقيره و لا يستحى.

قصه المثل 
مش معروف

امثال مشابهه 
 من بره هلله هلله و من جوه يعلم الله

امثال شعبيه
امثال شعبيه حرف خ
الخساره تعلم الشطاره



المثل 
الخساره تعلم الشطاره

نوع المثل 

عدم الندم على الخساره لانها ممكن تكون نافعه

معنى المثل 
يعنى توالى الخساره على التاجر أو غيره بتعلمه الحداقه و تنبهه لحاجات بتضره فيتجنبها.

قصه المثل 
مش معروف

امثال مضاده 

امثال شعبيه
امثال شعبيه حرف ا
الخساره المستعجله



المثل 
الخساره المستعجله و لا المكسب البطى

نوع المثل 
ذم الكسب البطىء

معنى المثل 
مثل بيذم الربح البطىء لان الواحد بيتعب نفسه بالانتظار الطويل و بيعطل فلوسه فبيفضل المثل الخساره السريعه كمبالغه فى ذم الكسب البطىء.

قصه المثل 
مثل قديم دونه الوردانى بقوله : وضيعه عاجله ، خير من ربح بطىء ( الوضيعه معناها الخساره )

امثال شعبيه
امثال شعبيه حرف ا
خلى شربه لبكره



المثل 
خلى شربه لبكره

نوع المثل 
الماتر و الاقتصاد

معنى المثل 
شربه بفتح ال ش . و معناه ما تشربش كل المايه و سيب شربه من مايتك لبكره. زى بيحث على الاقتصاد و التدبير الكويس.

امثال مشابهه 
 دبر غداك تلقى عشاك
 القرش الابيض ينفع فى اليوم الاسود

امثال مضاده 
اصرف ما فى الجيب ياتيك ما فى الغيب

امثال شعبيه
امثال شعبيه حرف خ
259



مواليد 
 اثناسيوس قديس مصرى.

وفيات

اهم احداث السنه

مصادر
1476



وفيات 
ڤلاد التالت

اهم احداث السنه

مصادر
خلى العسل فى جراره



المثل 
خلى العسل فى جراره لما تجى اسعاره

معني المثل 
جراره بضم ال ر التانيه. يعنى سيب العسل فى الجرار بتاعته و ما تعرضهوش للبيع لغاية ما يعلا تمنه و تدفع فيه قيمته. بيتضرب عادة عند الخطبه و الامتناع عن التزويج بسبب تقصير طالب الايد فى قيمة المهر. و ممكن يتقال عن كساد السلعه عند التاجر.

امثال مشابهه 
خلى العسل فى امتاره لما تجى له اسعاره و يتمنه القبانى و يعرف مقداره

امثال شعبيه
امثال شعبيه حرف خ
خلى العسل فى امتاره



المثل 
خلى العسل فى امتاره لما تجى له اسعاره و يتمنه القبانى و يعرف مقداره

معني المثل 
الامتار هنا هى الجرار . يعنى سيب العسل فى الجرار بتاعته و ما تعرضهوش للبيع لغاية ما يعلا تمنه و يجى اللى يعرف قيمته و يدفعه فيه. بيتضرب عادة عند الخطبه و الامتناع عن التزويج بسبب تقصير طالب الايد فى قيمة المهر.

امثال مشابهه 
 خلى العسل فى لما تجى اسعاره
 كل فوله وليها كيال الفولة هى حبوب الفول و الكيال هو اللى بيوزن الحاجات

امثال شعبيه
امثال شعبيه حرف خ
خلى ما بينك و بين الجرب غيط



المثل 
خلى ما بينك و بين الجرب غيط و لاتخلى ما بينك و بين البلا حيط.

نوع المثل 
التنفير من الجرب

معنى المثل 
البلا معناه هنا دمامل فى الجسم . يعنى ابعد مسافه كبيره عن اللى عنده جرب و خالط اى عيان بحاجه تانيه. و هو مبالغه فى التنفير من الجرب.

امثال شعبيه
امثال شعبيه حرف خ
خلى الميه ميه و اردب



المثل 
خلى الميه ميه و اردب

نوع المثل 
اتمام الجميل

معنى المثل 
يعنى زود على الميه اردب لان زياده ضغيره مش حا تضرك طالما اديت الكتير فما تمسكش ايدك و تمم جميلك.

امثال مضاده 

امثال شعبيه
امثال شعبيه حرف خ
خلص السلام



المثل 
خلص السلام بقى التفتيش فى الاكمام

او

فرغ السلام بقى التفتيش فى الاكمام

نوع المثل 
الوصول لنتايج بعد مقدمات

معنى المثل 
يعنى بعد ما انتهت التحيه و السلام ابتدوا يفتشوا كمام الجايين على امل انهم يلاقوا فيها حاجه. بيتضرب عن الحاجه اللى بتنتهى مقدمتها و بيبتدى الوصول لنتايجها.

امثال شعبيه
امثال شعبيه حرف خ
خفيفه يا ريشته



المثل 
خفيفه يا ريشته

نوع المثل 
تهكم

معنى المثل 
الريشته بفتح ال ت نوع من الرقاق الخفيف اللى بيتغمس فى الشوربه . بيتقال للتهكم من تقال الدم اللى بيستظرفوا و وصفهم بخفة الدم للسخريه منهم.

امثال مضاده 

امثال شعبيه
امثال شعبيه حرف خ
خلص تارك من جارك



المثل 
خلص تارك من جارك

نوع المثل 
تهكم

معنى المثل 
خلص هنا بتتقال بصيغة الامر لكن المقصود هو الاخبار مش الامر. يعنى خلصت تارك من جارك اللى ما عملكش حاجه بس لانه قريب منك او ضعيف ، و ما قدرتش تاخد تارك من اللى الجانى لبعده عنك او لأنه اقوى منك. بيتضرب فى اللى يعاقب غير الجانى او يطلع غله فيه.

امثال مشابهه 
مقدرش على الحمار وقدر على البردعه

امثال شعبيه
امثال شعبيه حرف خ
خف و بابوج



المثل 
خف و بابوج فى رجلين عوج

نوع المثل 
تهكم

معني المثل 
البابوج معناها نعل وهى كلمه فارسيه معناها غطا الرجل. يعنى الخف و النعل للزينه و التجمل لكن ما بيجملوش الرجلين المعوجين. بيتضرب فى ان التجمل ما ينفعش مع العيوب.

امثال مشابهه 
خواتم ترصف فى ايدين تقرف

امثال شعبيه
امثال شعبيه حرف خ
خواتم ترصف



المثل 
خواتم ترصف فى ايدين تقرف

نوع المثل 
تهكم

معني المثل 
يعنى الخواتم بتتحط فى الصوابع لتجميل الايد لكن ما بيجملوش الايدين اللى شكلها وحش. بيتضرب فى ان التجمل ما ينفعش مع العيوب.

امثال مشابهه 
 خف و بابوج فى رجلين عوج
 الحلوه حلوه ولو لسه صاحيه من النوم والوحشه وحشه لو استحمت كل يوم
 السمار نص الجمال بس اللى انت فيه ده قله حوما السمار وهو الشخص بشرته سمرا والحوما يعني ياخد دوش

 امثال مضاده 

 لبس البوصه تبقي عروسه''

امثال شعبيه
امثال شعبيه حرف خ
1527



وفيات 
 22 يونيه - نيكولو ماكيافيللى فيلسوف سياسى طليانى.

اهم احداث السنه

مصادر
بيروت

بيروت هى العاصمه بتاعة لبنان و اكبر مدينه فيها و وصل عدد سكانها لـ 2.1 مليون سنة 2007.بيروت مبنيه على شبه جزيره قدام جبال لبنان و بتطل على البحر المتوسط و فيها اكبر مينا فى لبنان.اول مره اتذكرت فيها المدينه كان فى رسايل تل العمارنه باللغه المصريه القديمه و دى بيرجع تاريخها ل حوالى 1500 سنه قبل الميلاد و من ساعتها و المدينه لسه معروفه بالاسم دا. بيروت نفسها بيرجع تاريخها لاكتر من 5000 سنه زى ما بينت الاكتشفات الاثريه ، و كلمة بيروت بالكنعانى معناها ابيار (جمع بير و علامة الجمع الواو و الته).

بيروت كانت مركز مهم للتجاره الفينيقيه و اذدهرت ايام حكم السلوقيين و الرومان و البيزنطيين.غزاها و استوطنها العرب المسلمين سنة 635 ، و غزاها و استوطنها الاوروبيين الصليبيين سنة 1110 و بقت جزء من مملكة بيت المقدس اللاتينيه ومن اشهر اللى حكموها فى الفتره دى اسرة ايبيلين اللى كانت منهم ايزابيل دى ايبيلين سيدة بيروت. الأشرف خليل سلطان مصر طلع الصليبيين منها سنة 1292. غزاها و حكمها الاتراك العثمانيين و بقت ولايه عثمانيه و فى فترة حكمهم سادها الدروز. غزاها المصريين بأمر محمد على سنة 1832 وقت حروبه ضد العثمانيين لكن الاساطيل الانجليزيه و الفرنساويه ارغمته على اخلائها سنة 1840. غزاها و حكمها الفرنساويين من 1918 ل 1944.

بيروت مبنيه على قمة تلين : تل الاشرفيه (بيروت الشرقيه) و تل المسيطبه (بيروت الغربيه) و و بيحدها نهرين: نهر الكلب فى الشمال و نهر الدامور فى الجنوب. من معالمها الجامعه اللبنانيه ، و الجامعه الامريكيه ، و جامعة القديس يوسف. بتعتبر مركز ثقافى مهم فى منطقة الشرق الاوسط.

 
الحروب الصليبيه
البحر المتوسط
عواصم
مدن عربيه
مدن لبنان
موانى اسيا
خنفسه شافت بنتها



المثل 
خنفسه شافت بنتها ع الحيط قالت دى لوليه فى خيط

نوع المثل 
منزلة الابناء عند الاباء و الامهات

معني المثل 
يعنى الخنفسه اللى بتعتبر مش جميله فى عين امها جميله ، بيتضرب لتبيين مكانة العيال عند امهاتهم.

قصه المثل 

مش معروف

امثال مشابهه 
 الخنفسه عند امها عروسه
 القرد فى عين امه غزال

امثال مضاده 

رم

امثال شعبيه
امثال شعبيه حرف خ
الخنفسه عند امها عروسه



المثل 
الخنفسه عند امها عروسه

نوع المثل 
منزلة الابناء عند الاباء و الامهات

معني المثل 
يعنى الخنفسه فى عين امها زى العروسه. بيتضرب لتبيين مكانة العيال فى نفوس امهاتهم.

قصه المثل 

مثل قديم دونه البدرى فى سحر العيون : الخنفساءفى عين امها مليحه.

امثال مشابهه 
 خنفسه شافت بنتهاع الحيطه قالت دى لوليه فى خيط
 القرد فى عين امه غزال

امثال شعبيه
امثال شعبيه حرف خ
الخناقه ع اللحاف



المثل 
"ألخناقه ع اللحاف"

معنى المثل 
بيتضرب عن عمل حاجه للوصول لحاجه تانيه كانت هى المقصوده.

قصه المثل 

اصله قصه لجحا، انه كان مره نايم فى ليله برد فسمع هيصه بره بيته فطلع و هو متغطى باللحاف فلقاهم جماعه بيتخانقوا فلما دخل وسطيهم عشان يفض الخناقه واحد سرق منه اللحاف و جريوا كلهم لانهم كانو عصابة حراميه ، فلما دخل بيته سألته مراته هو كان فيه ايه فرد عليها ان الخناقه كانت ع اللحاف ، يعنى لما اخدوه سكتوا و اتفرقوا و خلصت الخناقه.

امثال شعبيه
امثال شعبيه حرف ا
ڤولجوجراد

ڤولجوجراد ( Волгогра́д) اتعرفت قبل كدا باسم تسارتسين Tsaritsyn (1589–1925) و ستالينجراد Stalingrad (1925–1961) هى مدينه روسيه و عاصمة الكيان الفيدرالى ڤولجوجراد اوبلاست الموجود فى جنوب غرب روسيا. ڤولجوجراد خدت اسمها من اسم نهر الڤولجا اللى المدينه مبنيه على ضفته الغربيه. جراد بالروسى يعنى مدينه و ڤولجوجراد يعنى مدينة الڤولجا. ڤولجوجراد حصلت فيها واحده من اهم معارك الحرب العالميه التانيه (معركة ستالينجراد).

التاريخ 
اتبنت ڤولجوجراد سنة 1589 على هيئة قلعه اسمها قلعة تساريستين على ضفة نهر الڤولجا و كان الهدف من بنايتها هو حماية منطقة نهر الڤولجا اللى سيطرت عليها الامبراطوريه الروسيه جديد. ايام الحرب الاهليه الروسيه (1918-1920)، يوسيف ستالين نظم قوات المدينه و دافع عنها قدام قوات الجيش الابيض الروسى و عشان كدا اتغير اسم المدينه لـ ستالينجراد زى تكريم ليه.

فى واحده من اهم المعارك اللى غيرت مسار الحرب العالميه التانيه حصلت فى مدينة ڤولجوجراد ما بين اغسطس 1942 و فبراير 1943. معركة ستالينجراد حصلت بين القوات الالمانيه اللى حاولت تغزو المدينه و بين المقاومه الروسيه العنيفه و اللى اتصدت لغزو الالمان بعنف و بشجاعه كبيره جدا لدرجة انه مع نهاية المعركه كان ما بقاش من ستالينجراد تقريبا غير اكوام التراب.

بعد الحرب 

مدينه ڤولجوجراد اتبنت بالكامل من تانى بعد الحرب ما خلصت و طلعت فيها عماير و مصانع و خصوصا مصانع الحديد الصلب و مصانع الالومينيوم و فى الستينات اتبنى مصنع للكيماويات و اتفتحت فيها جامعة ڤولجوجراد سنة 1898.

اسم المدينه اتغير من ستالينجراد لـ ڤولجوجراد سنة 1961 و اللى خد القرار دا رئيس الاتحاد السوڤييتى نيكيتا خروتشوف ضمن برنامجه اللى كان بيرجع فيه عن كل القرارات اللى خدها يوسيف ستالين.

لينكات برانيه

مصادر 
 "Volgograd." Encyclopædia Britannica. Deluxe Edition. Chicago: Encyclopædia Britannica, 2008.

مدن روسيا
اوبلاستات روسيا
الخيال الزفت



المثل 
الخيال الزفت يرمح فى وسط النخل

معنى المثل 
الخيال هو الفارس و الزفت هو القار و مقصود بيه هنا الجهل. يعنى الخيال اللى يجرى بفرسه بين النخل مش خيال خبير فى ركوب الخيل و يتجرى بيها فين. بيتضرب فى اللى بيعمل حاجه مش فى مكانها بسبب جهله.

امثال شعبيه
امثال شعبيه حرف ا
داق الطعميه و باع الطاقيه



المثل 
داق الطعميه و باع الطاقيه

نوع المثل 
التهافت

معنى المثل 
يعنى واحد داق طعم الاكل (الطعميه) و عجبه فاتهافت على طلبه لغاية ما باع هدومه عشان يحصل عليه. بيتضرب فى كل حاجه بيجربها الانسان و بعدين من رغبته فيها بيعمل كل حاجه عشان يحصل عليها

امثال شعبيه
امثال شعبيه حرف د